എം .ടി യുടെ തിരക്കഥയില് കാഴ്ച സിനിമയുടെ ചിത്രീകരണം പൂര്ത്തിയായി ഒറ്റപ്പാലം: എം.ടിയുടെ പത്ത് ചെറുകഥകളെ എം.ടി തന്നെ തിരക്കഥയായി മാറ്റി ശ്യാമപ്രസാദ് സംവിധാനം ചെയ്യുന്ന കാഴ്ച സിനിമയുടെ ചിത്രീകരണം പൂര്ത്തിയായി. ശ്യാമപ്രസാദ് കൂടാതെ പ്രിയദര്ശന്, ജയരാജ് തുടങ്ങി പ്രശസ്തരായ പത്ത് സംവിധായകരാണ് തിരക്കഥകള് സിനിമകളാക്കുന്നത്. എം.ടിയുടെ ഭാര്യ കലാമണ്ഡലം സരസ്വതി, മകള് അശ്വതി എന്നിവരും കാമറയ്ക്ക് മുന്നിലും പിന്നിലുമുണ്ട്. അശ്വതിയാണ് കാഴ്ചയുടെ നിര്മ്മാതാവ്.ഷൊര്ണൂരിനടുത്ത് കവളപ്പാറ കാരക്കാട് ചിറ്റടിയത്തുമന, ചെറുതുരുത്തി പൈങ്കുളം കോന്നനാത്ത് തറവാട്, പാലക്കാട്ടെ പി.ബി. മേനോന്റെ തറവാട് എന്നിവിടങ്ങളിലായിരുന്നു പ്രധാന ചിത്രീകരണം. നരേന്, പാര്വതി തിരുവോത്ത്, തമിഴ് നടന് ഹരീഷ് ഉത്തമന് എന്നിവരാണ് പ്രധാന താരങ്ങള്.പത്ത് ദിവസം കൊണ്ടാണ് ശ്യാമപ്രസാദ് ചിത്രീകരണം പൂര്ത്തിയാക്കിയത്.പത്ത് കഥകളില് പ്രിയദര്ശന് സംവിധാനം ചെയ്യുന്ന സിനിമയുടെ ചിത്രീകരണവും ഷൊര്ണൂരും പരിസരങ്ങളിലുമായി ഉടന് തുടങ്ങും. ഒ.ടി.ടി പ്ലാറ്റ്ഫോമില് സീരീസ് ആയി പത്ത് സിനിമകളും റിലീസ് ചെയ്യുമെന്നാണറിയുന്നത്.The post എം .ടി യുടെ തിരക്കഥയില് കാഴ്ച സിനിമയുടെ ചിത്രീകരണം പൂര്ത്തിയായി first appeared on MalayalamExpressOnline.